b'\n_START_ARTICLE_\nFranjo Kumer\n_START_SECTION_\n\xc5\xbdivljenjepis\n_START_PARAGRAPH_\nFranjo Kumer je leta 1936 za\xc4\x8del nastopati v SNG Maribor. Leta 1942 je nastopal v Jihlavi na \xc4\x8ce\xc5\xa1kem, 1943 pa na Dunaju. Leta 1944 je pobegnil iz bolni\xc5\xa1nice in se pridru\xc5\xbeil partizanom in bil dodeljen SNG v \xc4\x8crnomlju. Od leta 1945 do 1956 je bil \xc4\x8dlan mariborske Drame, nato do 1977 MGL v Ljubljani. Najbolj so mu ustrezale vloge tipiziranih likov, med njimi zlasti nem\xc5\xa1kih \xc4\x8dastnikov, te je igral tudi v doma\xc4\x8dih tujih in koprodukcijskih filmih._NEWLINE_Kumer je napisal ve\xc4\x8d radijskih iger za otroke, priredil za radio pravljice raznih narodov ter ve\xc4\x8d doma\xc4\x8dih in tujih proznih del (Jur\xc4\x8di\xc4\x8d, Ingoli\xc4\x8d, Balzac, Gogolj).'